
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Európskej agentúry pre kontrolu rybárstva za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0088/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 70, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) 2019/473 z 19. marca 2019 o Európskej agentúre pre kontrolu rybárstva[footnoteRef:4], a najmä na jeho článok 45, [4:  	Ú. v. EÚ L 83, 25.3.2019, s. 18.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:5], a najmä na jeho článok 105, [5:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre rybárstvo,
–	so zreteľom na správu Výboru pre kontrolu rozpočtu (A9-0100/2024),
1.	udeľuje absolutórium výkonnej riaditeľke Európskej agentúry pre kontrolu rybárstva za plnenie rozpočtu agentúry za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, výkonnej riaditeľke Európskej agentúry pre kontrolu rybárstva, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

[bookmark: _Toc146806751][bookmark: _Toc161756272]2. Rozhodnutie Európskeho parlamentu z 11. apríla 2024 o účtovnej závierke Európskej agentúry pre kontrolu rybárstva za rozpočtový rok 2022 (2023/2150(DEC))
Európsky parlament,
–	so zreteľom na konečnú ročnú účtovnú závierku Európskej agentúry pre kontrolu rybárstva za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:6], [6:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:7] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória agentúre za plnenie rozpočtu za rozpočtový rok 2022 (06180/2024 – C9‑0088/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 70, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) 2019/473 z 19. marca 2019 o Európskej agentúre pre kontrolu rybárstva[footnoteRef:9], a najmä na jeho článok 45, [9:  	Ú. v. EÚ L 83, 25.3.2019, s. 18.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:10], a najmä na jeho článok 105, [10:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre rybárstvo,
–	so zreteľom na správu Výboru pre kontrolu rozpočtu (A9-0100/2024),
1.	schvaľuje účtovnú závierku Európskej agentúry pre kontrolu rybárstva za rozpočtový rok 2022;
2.	poveruje svoju predsedníčku, aby postúpila toto rozhodnutie výkonnej riaditeľke Európskej agentúry pre kontrolu rybárstva, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


[bookmark: _Toc146806752][bookmark: _Toc161756273]3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre kontrolu rybárstva za rozpočtový rok 2022 (2023/2150(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Európskej agentúry pre kontrolu rybárstva za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre rybárstvo,
–	so zreteľom na správu Výboru pre kontrolu rozpočtu (A9-0100/2024),
A.	keďže podľa výkazu príjmov a výdavkov[footnoteRef:11] predstavoval konečný rozpočet Európskej agentúry pre kontrolu rybárstva (ďalej len „agentúra“) za rozpočtový rok 2022 sumu 34 967 797 EUR, čo v porovnaní s rokom 2021 predstavuje zvýšenie o 61,73 %, pričom sa o 41 % zvýšila všeobecná dotácia EÚ a značne sa zvýšili pripísané príjmy z viacročných dohôd o príspevkoch a grantov; keďže dodatočná dotácia EÚ poskytnutá EFCA, ktorá bola navrhnutá v roku 2021, súvisela s legislatívnym finančným výkazom, ktorý sa zaoberal stupňujúcimi sa požiadavkami na monitorovanie vo vodách EÚ susediacich so Spojeným kráľovstvom; keďže približne 84 % rozpočtu agentúry pochádza z rozpočtu Únie a približne 16 % z účelovo viazaných príjmov; [11:  	Ú. v. EÚ C 38, 31.1.2023, s. 65.] 

B.	keďže Dvor audítorov vo svojej správe o overení ročnej účtovnej závierky agentúry za rozpočtový rok 2022 (ďalej len „správa Dvora audítorov“) vyhlásil, že získal primeranú istotu o tom, že ročná účtovná závierka agentúry je spoľahlivá a že príslušné operácie sú zákonné a správne;
Rozpočtové a finančné riadenie
1.	s uznaním konštatuje, že úsilie o monitorovanie rozpočtu v priebehu rozpočtového roka 2022 prinieslo mieru plnenia viazaných rozpočtových prostriedkov v bežnom roku na úrovni 99,41 %, čo v porovnaní s rokom 2021 predstavuje mierne zvýšenie o 0,34 %; poznamenáva, že miera plnenia platobných rozpočtových prostriedkov v bežnom roku bola 57,78 %, čo v porovnaní s rokom 2021 predstavuje zníženie o 16,70 %;
2.	so znepokojením konštatuje, že podľa Dvora audítorov agentúra preniesla 11,9 milióna EUR (41 %) dostupných viazaných rozpočtových prostriedkov na rok 2022 do roku 2023; konštatuje, že to zahŕňalo 1,6 milióna EUR (teda 53 %) rozpočtových prostriedkov v hlave II týkajúcich sa administratívnych činností (34 % v roku 2021) a 10,1 milióna EUR (teda 63 %) rozpočtových prostriedkov v hlave III týkajúcich sa operačných činností (42 % v roku 2021); zdôrazňuje, že opakujúca sa vysoká miera prenesených rozpočtových prostriedkov je v rozpore so zásadou ročnej platnosti rozpočtu a svedčí o štrukturálnych problémoch v rozpočtovom procese a cykle plnenia rozpočtu; berie na vedomie odpoveď agentúry na túto tému, v ktorej sa zdôrazňuje, že vysoké prenosy v roku 2022 sú dôsledkom veľmi osobitných okolností, ktorých opakovanie sa neočakáva;
3.	konštatuje, že rozpočtový rok 2022 bol poznačený zotavovaním z vplyvov pandémie ochorenia COVID-19 na predchádzajúce dva rozpočtové roky, pričom rozpočet a zdroje EFCA zároveň naďalej rástli v súvislosti s dodatočnými úlohami a projektmi, ako sa stanovili v jej jednotnom programovom dokumente na rok 2022; poukazuje na to, že vojna na Ukrajine by mohla mať vplyv na uznávanie a oceňovanie niektorých aktív a pasív v súvahe, ako aj na niektoré príjmy a výdavky uznané vo výkaze finančných výsledkov za nasledujúce vykazované obdobia;
4.	zdôrazňuje, že za kontrolu rybolovných činností sú v prvom rade zodpovedné členské štáty, zatiaľ čo úlohy agentúry majú podporný charakter; zdôrazňuje, že nedávna revízia systému Únie na kontrolu rybárstva povedie k zvýšeniu pracovného zaťaženia agentúry v oblasti podpory; zdôrazňuje, že je dôležité uvedomiť si, že rastúce záväzky bez dostatočných zdrojov na ich plnenie by boli nekoherentné; zdôrazňuje preto, že agentúra bude v nadchádzajúcich rokoch potrebovať dostatočné finančné a ľudské zdroje;
Výkonnosť
5.	víta skutočnosť, že v roku 2022 agentúra vykonala 95,4 % ročného pracovného programu prijatého správnou radou v rámci jednotného programového dokumentu;
6.	s uspokojením konštatuje, že agentúra používa kľúčové ukazovatele výkonnosti na hodnotenie výsledkov svojich činností v dvoch primárnych oblastiach: operačné činnosti a horizontálne činnosti; ďalej berie na vedomie, že operačné činnosti zahŕňajú kľúčové oblasti, ako je operačná spolupráca, pomoc pri spolupráci, medzinárodný rozmer a spolupráca Únie pri činnostiach pobrežnej stráže; poznamenáva, že horizontálne činnosti zahŕňajú komunikáciu a zastupovanie, informačné a komunikačné technológie a informačnú bezpečnosť, ako aj administratívne procesy a procesy riadenia;
7.	konštatuje, že v roku 2022 sa agentúre poskytli dodatočné zdroje, ktoré jej zabezpečili potrebnú operačnú kapacitu na pomoc členským štátom a Komisii v režime monitorovania, kontroly a dohľadu spojenom so spoločnou rybárskou politikou (SRP) vrátane opatrení vyplývajúcich z dohody o obchode a spolupráci so Spojeným kráľovstvom; konštatuje, že okrem toho boli v roku 2022 zahrnuté tri nové projekty dotované grantmi v rámci nadchádzajúceho Európskeho námorného, rybolovného a akvakultúrneho fondu (ENRAF); konštatuje, že uvedené projekty zahŕňali štúdiu o procese váženia produktov rybolovu v celej Únii, virtuálnu regionálnu akadémiu v západnej časti Stredozemného mora pre odbornú prípravu v oblasti kontroly a inšpekcie rybolovu a aktualizáciu príručky a online sektorového rámca kvalifikácií pre spoluprácu Únie pri činnostiach pobrežnej stráže;
8.	pripomína, že agentúra je povinná každých päť rokov vykonávať nezávislé hodnotenie zodpovedajúce právnej povinnosti stanovenej v článku 48 nariadenia Európskeho parlamentu a Rady (EÚ) 2019/473[footnoteRef:12]; konštatuje, že za obdobie 2017 – 2021 predložil externý hodnotiteľ v júli 2022 návrh záverečnej správy, ktorý bol predložený členom správnej rady na pripomienkovanie; konštatuje, že v hodnotení sa posudzovala výkonnosť agentúry na základe piatich kritérií účinnosti, efektívnosti, relevantnosti, súdržnosti a pridanej hodnoty Únie v súlade s usmerneniami Komisie pre lepšiu právnu reguláciu; zdôrazňuje, že v hodnotení sa načrtlo desať odporúčaní zameraných na rôzne aspekty, konkrétne na organizačné otázky, či sú úloha a činnosti naďalej vhodné na splnenie cieľov stanovených v nariadení (EÚ) 2019/473, ako aj na konkrétne činnosti agentúry; [12:  	Nariadenie Európskeho parlamentu a Rady (EÚ) 2019/473 z 19. marca 2019 o Európskej agentúre pre kontrolu rybárstva (Ú. v. EÚ L 83, 25.3.2019, s. 18).] 

9.	pripomína zásadný prínos agentúry k vykonávaniu SRP, najmä pokiaľ ide o kontrolu rybárstva a boj proti nezákonnému, nenahlásenému a neregulovanému rybolovu; víta posilnenie prenajatého operačných hliadkovacích plavidiel agentúry s cieľom vykonávať kontroly a inšpekcie rybolovu vo vodách Únie a v medzinárodných vodách a podporovať vnútroštátne orgány; zdôrazňuje účasť agentúry na významných medzinárodných koalíciách proti nezákonnému rybolovu, ako je program na zlepšenie regionálneho riadenia rybolovu v západnej Afrike (PESCAO);
10.	konštatuje, že agentúra v roku 2022 vykázala 47 592 inšpekcií (na mori a na pevnine), ktoré viedli k zisteniu 5 167 podozrení z porušenia predpisov, čo v porovnaní s rokom 2021 predstavuje zníženie počtu inšpekcií o 11 % a zvýšenie počtu podozrení z porušenia predpisov o 28 %; poukazuje na to, že tento pozorovaný pokles nemusí nevyhnutne súvisieť so znížením kontrolného úsilia členských štátov; vyzýva agentúru, aby poskytla podrobnejšie informácie o dôvodoch týchto zmien; poukazuje na to, že inšpekcie a iné následné činnosti zohrávajú kľúčovú úlohu nielen pri riadnom hospodárení s populáciami rýb, ale aj pri zabezpečovaní rovnakých podmienok pre rybárov z Únie;
11.	vyzdvihuje úlohu agentúry pri poskytovaní budovania kapacít a odbornej prípravy pre tretie krajiny a kľúčovú úlohu agentúry pri zabezpečovaní rovnakých podmienok pre všetky pobrežné štáty;
Účinnosť a zisky
12.	zdôrazňuje, že agentúra naďalej profituje z efektívnosti dosiahnutej dodržiavaním plánu Komisie, pokiaľ ide o začlenenie jej existujúcich systémov IT (SUMMA, moduly elektronického obstarávania pred zadaním zákazky a po zadaní zákazky, MIPS, AGM, moduly Sysper, PPMT atď.); konštatuje, že okrem výhod, ktoré sa zistili v súvislosti s aspektmi integrácie medzi všetkými uvedenými systémami, existujú jasné výhody pri znižovaní nákladov na údržbu v súvislosti s podporou zmien a aktualizácií;
13.	víta, že agentúra prijíma od Komisie a iných agentúr pozvania na medziinštitucionálne výzvy na predkladanie ponúk; konštatuje, že agentúra v súčasnosti využíva viac ako 45 rámcových zmlúv podpísaných inými subjektmi; konštatuje, že to vedie k rotácii vedúcej úlohy medzi agentúrami, čím sa celkovo zvyšuje efektívnosť úsilia agentúr v oblasti verejného obstarávania;
14.	upozorňuje na centralizáciu spoločných administratívnych úloh, ktorá bola takisto úspešná pri hľadaní efektívnosti; berie na vedomie, že začatie a overovanie finančných operácií sú naďalej centralizované, čo umožňuje väčšiu kontrolu transakcií, zjednotenie metodiky a udržanie znalostí v uvedených oblastiach;
15.	konštatuje, že ďalší nárast efektívnosti v oblasti ľudských zdrojov sa dosiahne spoločným využívaním existujúcich rezervných zoznamov v rámci postupov prijímania zamestnancov s inými agentúrami, ak profil rezervného zoznamu zodpovedá potrebám žiadajúcej agentúry; konštatuje, že tento postup umožňuje využiť rezervný zoznam inej agentúry bez toho, aby bolo potrebné zorganizovať postup prijímania zamestnancov, ktorý je náročný na zdroje;
16.	berie na vedomie pretrvávajúcu spoluprácu agentúry aj s Európskou agentúrou pre pohraničnú a pobrežnú stráž (Frontex) a Európskou námornou bezpečnostnou agentúrou (EMSA) v záujme podpory vnútroštátnych orgánov vykonávajúcich úlohy pobrežnej stráže v súlade s článkom 8 nariadenia (EÚ) 2019/473; považuje túto spoluprácu za príklad súčinnosti medzi agentúrami Únie, ktorý by mal inšpirovať agentúry v iných oblastiach; vyzýva agentúru, aby v tejto súvislosti pokračovala vo svojom úsilí, a takisto považuje za vhodné zintenzívniť spoluprácu medzi agentúrou a Európskou environmentálnou agentúrou;
Personálna politika
17.	konštatuje, že k 31. decembru 2022 bol plán pracovných miest naplnený na 96,10 %, pričom zo 77 miest pre dočasných zamestnancov schválených v rámci rozpočtu Únie bolo obsadených 74 (65 schválených pracovných miest v roku 2021); poznamenáva, že v roku 2022 agentúra okrem toho zamestnávala 11 zmluvných zamestnancov, 6 vyslaných národných expertov a 16 dočasných agentúrnych zamestnancov a poradcov; ďalej konštatuje, že okrem toho bolo v rámci rôznych projektov podporených celkovo 13 zmluvných zamestnancov prostredníctvom grantov ad hoc a dohôd o príspevku;
18.	berie na vedomie reorganizáciu, ktorá sa uskutočnila vo februári 2022 s cieľom prispôsobiť organizáciu dodatočným úlohám a zdrojom prideleným agentúre s cieľom posilniť potrebnú operačnú kapacitu na pomoc pri monitorovaní a kontrole rybárstva a dohľade nad ním, ako sa vyžaduje v spoločnej rybárskej politike (SRP), vrátane opatrení vyplývajúcich z dohody o obchode a spolupráci so Spojeným kráľovstvom a niekoľkých nových projektov v rámci dohôd o príspevku; zdôrazňuje, že nárast počtu zamestnancov predstavoval takmer 50 % v porovnaní so situáciou na začiatku roka 2021, a to vrátane dočasných zamestnancov, zmluvných zamestnancov a vyslaných národných expertov;
19.	berie na vedomie politiku agentúry zameranú na podporu rovnakého zaobchádzania so zamestnancami a jej cieľ rodovej rovnosti, pokiaľ ide o počty, platové triedy aj úroveň zodpovednosti; berie na vedomie rodovú rovnováhu medzi zamestnancami agentúry celkovo, kde 54 zo 106 zamestnancov (51 %) sú ženy; vyjadruje poľutovanie nad tým, že 38 % zamestnancov v platovej triede AD 8 (funkčná skupina administrátora, trieda 8) a vyšších tvorili ženy (rovnako ako v roku 2021); pripomína, že je dôležité zabezpečiť rodovú rovnováhu, a vyzýva agentúru, aby tento aspekt zohľadnila pri vymenovaniach do vrcholového a stredného manažmentu; konštatuje, že hoci agentúra v roku 2022 neprijala Chartu o rozmanitosti a začlenení, jej opatrenia boli zamerané na splnenie cieľa č. 5 v rámci cieľov udržateľného rozvoja v oblasti rodovej rovnosti, ako sa uvádza v jej cieľoch;
20.	konštatuje, že k 31. decembru 2022 agentúra zamestnávala personál z 18 členských štátov; konštatuje, že 33 % zamestnancov nadácie sú štátni príslušníci členského štátu, v ktorom má agentúra sídlo; pripomína význam geografickej rovnováhy a nabáda agentúru, aby naďalej prijímala potrebné opatrenia na zaistenie vyváženého a spravodlivého geografického zastúpenia;
21.	berie na vedomie, že od 1. októbra 2022 agentúra analogicky uplatňuje pravidlá Komisie týkajúce sa pracovného času a hybridnej práce;
22.	konštatuje, že v roku 2022 zavádzanie modulov Sysper zahŕňalo zavedenie funkcie pracovného voľna z osobných dôvodov, pridanie „výplatných pások NDP“ pre dočasných a zmluvných zamestnancov, zavedenie novej funkcie umožňujúcej požiadať o teleprácu zo zahraničia (príležitostná telepráca) pre dočasných a zmluvných zamestnancov, ako aj pracovný postup ADI „ad interim“; okrem toho sa zaviedli funkcie systému Sysper súvisiace s vykonávaním nových pravidiel týkajúcich sa pracovného času a hybridnej práce, ako aj modul STAGE a vykonali sa prípravné práce na moduloch EVAL a OBJ;
Prevencia, riešenie konfliktov záujmov a transparentnosť
23.	konštatuje, že agentúra na svojom webovom sídle uverejňuje vyhlásenia o záujmoch a životopisy členov správnej rady a vyššieho manažmentu; poznamenáva tiež, že agentúra pravidelne aktualizuje tabuľku s informáciami o všetkých stretnutiach výkonnej riaditeľky a zamestnancov s organizáciami alebo samostatne zárobkovo činnými osobami zapojenými do tvorby a vykonávania politiky Únie, a to s cieľom zabezpečiť úplnú transparentnosť a dôveru v činnosť agentúry, a že tabuľka je k dispozícii na jej webovom sídle;
24.	vyzýva agentúru, aby naďalej pravidelne aktualizovala a zverejňovala informácie o príslušných stretnutiach výkonnej riaditeľky a zamestnancov s organizáciami alebo so samostatne zárobkovo činnými osobami zapojenými do tvorby a vykonávania politiky Únie, a to s cieľom zabezpečiť úplnú transparentnosť a dôveru v činnosť agentúry;
25.	berie na vedomie, že agentúra uplatňuje svoju politiku v oblasti konfliktu záujmov voči svojim zamestnancom, vyslaným národným expertom, plateným externým expertom, stážistom a členom správnej a poradnej rady; konštatuje, že svojim zamestnancom ju oznamuje prostredníctvom intranetu a školení a že ostatní zamestnanci a experti sa zaväzujú k jej dodržiavaniu podpísaním vyhlásení a záväzkov zachovávať dôvernosť; ďalej konštatuje, že osobitné ustanovenia o konflikte záujmov zmluvných partnerov agentúry vrátane dočasných agentúrnych zamestnancov poskytujúcich služby sú stanovené vo všeobecných podmienkach zmlúv agentúry;
26.	berie na vedomie, že agentúra má od roku 2014 zavedenú stratégiu boja proti podvodom, ktorá sa pravidelne aktualizuje a v súčasnosti sa zameriava na vykonávanie opatrení na zmiernenie rizík podvodov identifikovaných v posúdeniach rizík; konštatuje, že najnovšia aktualizácia z roku 2022, ktorú schválila správna rada, zdôrazňuje pokračujúce úsilie o zvyšovanie informovanosti o etike a integrite;
Verejné obstarávanie
27.	berie na vedomie, že podľa Dvora audítorov agentúra v roku 2022 podpísala rámcovú zmluvu v hodnote 90 miliónov EUR na prenájom troch operačných hliadkovacích plavidiel s počiatočným trvaním 24 mesiacov, ktorá sa má automaticky predĺžiť štyrikrát, zakaždým na ďalších 12 mesiacov, celkovo najviac šesť rokov; pripomína, že v bode 1.1 prílohy 1 k nariadeniu Európskeho parlamentu a Rady (EÚ, Euratom) 2018/1046[footnoteRef:13] (nariadenie o rozpočtových pravidlách) sa povoľujú rámcové zmluvy s trvaním viac ako štyri roky, ale len vo výnimočných, riadne odôvodnených prípadoch; konštatuje, že agentúra odôvodnila dlhšiu zmluvu potrebou zabezpečiť primeranú návratnosť investícií pre dodávateľov, ktorí boli povinní vybaviť plavidlá nafukovacími člnmi s pevným trupom; ďalej konštatuje, že Dvor audítorov považoval toto odôvodnenie za nedostatočné, pretože náklady na úpravy sa odhadovali na len približne 1 % celkovej hodnoty zákazky, a okrem toho si agentúra ponechala možnosť jednostranne vypovedať zmluvu po prvých dvoch rokoch a po každom nasledujúcom roku, čo spochybňuje argument, že dodávateľ potreboval zaručené šesťročné trvanie zmluvy na zabezpečenie návratnosti investícií; zdôrazňuje, že Dvor audítorov bude považovať následné súvisiace platby za neoprávnené, ak sa platnosť zmluvy predĺži nad rámec štvorročného limitu; konštatuje, že podľa agentúry pri príprave postupu agentúra usúdila, že bežné štvorročné trvanie zmluvy by trh nemusel vnímať ako poskytujúce dostatočnú návratnosť investícií, pričom úspešné poskytovanie a kontinuita služieb, ktoré sú predmetom súvisiacej rámcovej zmluvy, majú kritický význam pre jej hlavné operácie; [13:  	Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).] 

28.	pripomína význam toho, aby sa pri každom postupe verejného obstarávania zabezpečila spravodlivá hospodárska súťaž medzi uchádzačmi a obstaral tovar a služby za najlepšiu cenu pri dodržaní zásad transparentnosti, proporcionality, rovnakého zaobchádzania a nediskriminácie; vyzýva agentúru, aby zlepšila svoje postupy verejného obstarávania a zabezpečila úplný súlad s platnými pravidlami, aby sa tak dosiahol najlepší možný pomer medzi kvalitou a vynaloženými verejnými zdrojmi;
Vnútorná kontrola
29.	vyjadruje znepokojenie nad zistením Dvora audítorov, že v postupoch použitých na výber a najímanie externých expertov systematicky chýbal primeraný audítorský záznam v súlade s článkom 36 ods. 3 nariadenia o rozpočtových pravidlách; konštatuje, že konkrétne nezískal dostatočné dôkazy o tom, že experti boli pridelení na úlohy na základe vopred vymedzených podmienok účasti týkajúcich sa ich relatívnych zásluh a že boli dodržané zásady nediskriminácie a rovnakého zaobchádzania stanovené v článku 237 nariadenia o rozpočtových pravidlách; vyzýva agentúru, aby posilnila svoje vnútorné postupy výberu a najímania externých expertov a aby orgánu udeľujúcemu absolutórium podala správu o všetkých krokoch prijatých v tejto súvislosti;
30.	so znepokojením konštatuje, že podľa Dvora audítorov agentúra v máji 2022 začala rokovacie konanie bez predchádzajúceho uverejnenia oznámenia o vyhlásení verejného obstarávania na prenájom operačného hliadkovacieho plavidla, ktoré sa má používať vo vodách medzi Úniou a Spojeným kráľovstvom, pričom v júni 2022 podpísala zmluvu s cieľom preklenúť medzeru medzi predchádzajúcimi a nadchádzajúcimi zmluvami v rámci prebiehajúceho otvoreného konania, ktoré trvalo dlhšie, ako sa pôvodne očakávalo; berie na vedomie, že agentúra odôvodnila naliehavosť použitím výnimky v nariadení o rozpočtových pravidlách, pričom sa odvolala na nepredvídateľné udalosti, čo je výnimka povolená v bode 11.1 písm. c) prílohy I k nariadeniu o rozpočtových pravidlách; konštatuje, že Dvor audítorov dospel k záveru, že hoci niektoré faktory, ktoré spôsobili túto naliehavosť, nemuseli byť predvídateľné, iné predvídateľné boli a skutočnosť, že neboli primerane zohľadnené, naznačuje nedostatky v plánovaní agentúry a jej riadení verejného obstarávania na prenájom troch plavidiel; vyzýva agentúru, aby riešila a napravila nedostatky vo svojom plánovaní a riadení verejného obstarávania, ako uviedol Dvor audítorov, a aby čo najskôr informovala orgán udeľujúci absolutórium o opatreniach prijatých v tejto súvislosti;
Ďalšie pripomienky
31.	berie na vedomie, že agentúra nevykonala certifikáciu schémy pre environmentálne manažérstvo a audit (EMAS), keďže úsilie je zamerané na podporu iných projektov; pripomína, že cieľom schémy je podporovať neustále zlepšovanie environmentálneho správania organizácií; nabáda agentúru, aby podnikla kroky na vykonávanie EMAS;
°
°     °
32.	pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:14] o výkonnosti, finančnom riadení a kontrole agentúr. [14:  	Prijaté texty, P9_TA(2024)0280.] 

